ข้อมูลที่ลงรีวิวเป็นความเห็นส่วนตัวที่ได้พบเจอมานะคะ 
ที่ตั้ง + ลักษณะร้าน :
อยู่บริเวณชั้นใต้ดิน หน้าทางเข้า top เซ็นทรัลบางนา 
ร้านพื้นที่เล็กๆ แต่ละโต๊ะวางติดกันไปหน่อยค่ะ
รสชาติ การบริการ ฯลฯ : 
ที่ว่าเส้นน้อย เพราะมีให้สั่งแค่บะหมี่ กับหมี่วุ้น
แปลกดี ที่เอาเส้นหมี่ กับวุ้นเส้นมาผสมกัน แล้วลงตัวซะด้วย
เราสั่งแบบเป็นเซต เซตไข่มะตูม มีก๋วยเตี๋ยว ไข่มะตูม 1 ซีก โรตีกรอบ น้ำ1 แก้ว
เมนูไม่หลากหลาย เมนูแห้ง ถ้าจะเปลี่ยนเป็นน้ำ ต้องเพิ่มเงิน
น้ำซุปแบบต้มยำก็อีก 1 ราคา 
หมี่วุ้นต้มยำแห้งไข่มะตูมรวมมิตร จะมีปอเปี๊ยะสูตรคุณแม่ 1 ซีก 
ไก่ทอดเตี๋ยวไข่ 1 ชิ้น  ไข่มะตูมอีก 1ซีก หมูชิ้นหมูสับอีกนิดหน่อย
ถ้าจานนี้เดี่ยวๆ 79 บาทค่ะ  สั่งเป็นเซต 114 บาทค่ะ
รสชาติ กินคำแรกนี่ยอมรับว่าฟินกับรสชาติต้มยำเลยค่ะ เข้มข้น หอม
แต่ที่น่าเสียดายคือ เครื่องอื่นๆไม่ร้อนเลย ปอเปี๊ยะเริ่มเหนียว
ไก่ก็ไม่ร้อน โรตีกรอบในเซต ก็เหนียว
เราไปกินเรียกได้ว่าเป็นลูกค้าโต๊ะสุดท้ายเลย ทุกอย่างเลยไม่สดใหม่เท่าไหร่แล้วมั้ง
ส่วนเรื่องบริการนี่โอเคเลยค่ะ ยิ้มแย้มดีค่ะ
